Tisztelt Ügyfelünk!

Az alábbiakban tájékoztatjuk a 2026. január 1-től hatályos főbb adó változásokról. 
1. Személyi jövedelemadó

1. A személyi jövedelemadó mértéke változatlanul 15%. 
2. 2026.-tól nőtt a gyermekek utáni adókedvezmény. Egy gyermek (illetve a terhesség 91. napjától) havi 20,000 Ft adókedvezmény jár. A kettő gyerekesek adókedvezménye havi 40,000 Ft/eltartott. Három vagy több gyermek esetén havi 66,000 Ft/eltartott adókedvezmény jár. A családi pótlékra jogosult eltartott után jár a kedvezmény, mely megosztható a közös háztartásban élő házastárssal, élettárssal. Amennyiben a teljes kedvezményt a jogosult nem tudja érvényesíteni, akkor a 18,5%-os társadalombiztosítási járulékból is érvényesítheti.
3. A 25. év alattiaknak az átlagbér szintjéig és a 30 év alatti anyáknak felső határ nélkül nem kell SZJA-t fizetniük a nem önálló tevékenységből származó jövedelmeik után.
4. A CSED, a GYED után nem kell SZJA-t fizetni 2025. július 1-től. 
5. A három gyereket nevelő anyáknak nem kell SZJA-t fizetniük 2025. október 1-től. A kétgyermekeseknek lépcsőzetesen vezetik be életkortól függően, 2026-ban a 40 alattiakra. Az adómentesség csak az összevonandó jövedelmekre vonatkozik osztalék, bérleti díj, stb. nem!
6. A bérleti díj továbbra is összevonandó jövedelemként adózik, 15 % adót kell utána fizetni. 10% költséghányad vagy a tényleges költségek vonhatók le a bevételből (tételes elszámolásnál az amortizáció is levonható, mely az ingatlan bekerülési értékének évi 2%-a). A bérleti díjon felül kapott rezsi költség a közös költség kivételével nem minősül bevételnek, nem képez adó alapot.
7. A kamat, az árfolyam nyereség adója is 15%. Ugyanígy adózik a kripto ügyletből származó jövedelem. A tartós befektetésként hitelintézettel, értékpapír céggel kötött szerződésben elkülönített befektetések hozama továbbra is adómentes, ha 5 naptári évig nem nyúlnak hozzá. Adómentes a magyar állam által kibocsátott értékpapírok kamata.  
8. Változatlanul 20%, maximum 150,000 Ft az adókiutalás az önkéntes pénztárakba magánszemélyként történő befizetések után, a nyugdíj-előtakarékossági számlára befizetések után max. 100,000 Ft. A magánszemély által fizetett nyugdíj ill. egészség biztosítás után is hasonló kedvezmény vehető igénybe. Együttesen maximum 280,000 Ft-ig. Ennek feltétele, hogy ne legyen adótartozása a magánszemélynek.
9. Az alkalmazottak mellett a személyesen közreműködő tagoknak is adható 28% adóteherrel SZÉP kártyán évente maximum 450,000 Ft. A „zsebek” megszűntek 2024-től, de a felhasználási lehetőségek változatlanok. Ezen felül évente maximum 120,000 Ft adható az „Aktív Magyarok” alszámlára, amelyből kifejezetten az aktív életmóddal, sportolással kapcsolatos szolgáltatások ellenértéke fizethető ki.  
2025-től havi 150,000 Ft lakhatási támogatás adható a 35 év alatti munkavállalónak lakás bérleti díj megfizetéséhez vagy lakáshitel törlesztéséhez 28% adóteherrel, ezen felül 33,04 %.
10. Az alábbi egyéb juttatások után összesen 33,04% adót kell fizetni negyedévente: 

1. Az évente háromszor adható csekély értékű ajándék (minimálbér 10%-ig),

2. A telefonköltség 20%-a után, 

3. A reprezentáció és az üzleti ajándék után (értékhatár nélkül!),

4. A magánszemélynek nyújtott kölcsön meg nem fizetett jegybanki alapkamat + 5% mértékű kamata után, de 5 évente 10 millió forintnyi lakáscélú hitel meg nem fizetett kamata adómentes.
11. 2019-től megszűnt az alábbi juttatások eddigi kedvező adózása, amennyiben juttatják bérként kell adót fizetni utána:

· Készpénzes cafeteria juttatás,

· Munkahelyi étkeztetés (a cég telephelyén), 

· Iskola rendszerű képzés átvállalt költsége,
· Önkéntes nyugdíjpénztári befizetés,
· Egészség- és önsegélyző pénztári befizetés, 

· Helyi utazási bérlet,
· A betegségbiztosítások díja,
12. Adómentesek az alábbi juttatások:
· Kulturális és sport szolgáltatásra belépő, bérlet a minimálbér összegéig külön-külön. 
· Adómentes a közvetlenül a borászattól vásárolt, palackozott, oltalom alatt álló eredetmegjelöléssel vagy oltalom alatt álló földrajzi jelzéssel ellátott bor, borászati termék juttatása.
· Adómentes a munkáltató által fizetett bölcsődei, óvodai térítés, családi napköziben is.
· A kifizető által biztosított foglalkozás egészségügyi ellátás, járványügyi szűrővizsgálat és védőoltás.
· Időarányosan havi 32,280 Ft adómentes home office költségtérítés fizethető 2026-ban.
· A vendéglátó üzemeltetője által a munkavállalónak juttatott borravaló is adómentes. 
· A Diákhitel2 törlesztéséhez adott munkáltatói támogatás adómentes.
13. Az egyéni vállalkozói jövedelem utáni adó 9%. Ezen felül a vállalkozásból kivont osztalék után 15% SZJA-t kell fizetni és 13% szociális hozzájárulási adót, maximum a minimálbér huszonnégyszereséig, 2026-ban 7,747,200 Ft-ig.
14. Az egyéni vállalkozó által felvett hitel (pénzügyi lízing) kamata levonható adókedvezményként a 9%-os adóból. A kizárólag üzleti célú eszközök költsége 200,000 Ft-ig a beszerzéskor egy összegben elszámolható.
15. Az egyéni vállalkozó minimum adó alapja a teljes bevétele, az adó ennek 2%-ának 9%-a.

16. A külföldi napidíj 30%-a, de maximum napi 15 euró adómentesen adható (külföldi fuvarozók 85 EUR/nap).
17. Ingó vagy ingatlan üzletszerű értékesítése esetén összevonandó jövedelemként kell adózni a nyereség után. Ingó értékesítés esetén 600,000 Ft bevételig nem kell vizsgálni az üzletszerűséget.
18. Bármely ingatlan, illetve ingatlanhoz kapcsolódó vagyoni értékű jog nem üzletszerű értékesítéséből származó jövedelem a szerzést követő ötödik évtől kezdve adómentes. 0-5 évig az adóalapba számító összeg évente csökken.

19. 30 Ft/km a saját gépkocsi munkába járásnál elszámolható adómentes költségtérítés. Saját gépkocsinak számít a közeli hozzátartozók tulajdonában álló is. 
20. Kiküldetési rendelvény alapján az üzleti célú gépkocsi használat költségtérítése a benzinköltségen túl 15 Ft/km. A NAV által közzétett üzemanyag árral és a fogyasztási normával lehet számolni a benzin költséget. Elektromos üzemű személygépkocsi fogyasztásaként 100 km-enként 3 liter benzin árát lehet elszámolni, hibrid üzeműnél a fogyasztási norma 70%-a adómentes.
2. Járulékok 

1. A 2026. január 1-től a minimál bér 322,800 Ft. A szakképzett alkalmazottaknak és a tagoknak, egyéni vállalkozóknak (legalább középfokú végzettséget igénylő tevékenység esetén) 373,200 Ft a garantált bérminimum.

2. A kifizető által a bérek után fizetendő szociális hozzájárulás változatlanul 13%.
3. A társas vállalkozás tagoknál és az egyéni vállalkozóknál megszűnik, hogy a minimum szociális hozzájárulási adót a minimálbér 112,5%-a után kell megfizetni, nem kell az emelést alkalmazni.
4. A költség elszámolással adózó egyéni vállalkozóknak is negyedévente kell 2026-tól bevallást beadniuk.

5. A magánszemélytől 18,5 % társadalombiztosítási járulék kerül változatlanul levonásra.
6. Havi 12,300 Ft-ot kell fizetni a nem biztosítottnak az egészségügyi ellátásra való jogosultsághoz. A járulékot a NAV veti ki. 6 havi nem fizetés esetén a kötelezett kiesik az ingyenes egészségügyi ellátásból.
7. 2022. január 1-től 13% szociális hozzájárulást kell fizetni az osztalékból, árfolyamnyereségből, vállalkozásból kivont jövedelem után az egyéni vállalkozóknak, az SZJA-n felül éves szinten a minimálbér huszonnégyszeresének összegéig. 
8. 2023. július 1-től szociális hozzájárulás köteles tőke jövedelmek:

· a takarékbetétek kamatai,

· kötvények, kollektív befektetési értékpapírok kamatai,
· a rendelet hatályba lépését (2023. július 1.) követően kötött biztosítások hozamai,
· a tartós befektetési számla 5 éven belüli feltörése esetén,

9. A béren kívüli juttatások, egyéb juttatások, reprezentáció után is 13% szociális hozzájárulást kell fizetni. 
10. 2019-től az öregségi nyugdíjasnak csak 15% SZJA-t kell fizetnie a bére, megbízási díja után, munkáltatói járulékokat sem kell fizetnie. Új előírás 2026. január 1-jétől. Szochót kell fizetnie a gyermekek számától függő szja-kedvezményt érvényesítő – a Tbj. szerinti – saját jogú nyugdíjasnak, ha az anyák kedvezménye alapját képező jövedelmei együttes összege meghaladja az éves átlagkereset négyszeresét. Ebben az esetben a szochót az éves átlagkereset négyszeresét meghaladó rész után kell fizetni.

11. Munkaviszonyban legalább a minimál bér 30%-a után meg kell fizetni a járulékokat, amennyiben ennél kevesebb a munkaidő arányos bér, akkor is. Tartós megbízási jogviszonynál is!
12. Járulék kedvezmény vehető igénybe egyes munkavállalók foglalkoztatása esetén. (Nem kell időarányosítani!):
	Kedvezményezett
	Kedvezmény mértéke
	Meddig

	Szakképzettséget nem igénylő munkakör (FEOR 9.)
	Legfeljebb a minimálbér 6,5%-a
	Nincs korlát

	Munkaerő piacra lépő (NAV igazolást állít ki)
	Legfeljebb a minimálbér 13%-a

Legfeljebb a minimálbér 6,5%-a
	12 hónapig

13-18 hónapig

	Munkaerő piacra lépő három vagy több gyermeket nevelő nők (NAV igazolást állít ki)
	Legfeljebb a minimálbér 13%-a

Legfeljebb a minimálbér 6,5%-a
	36 hónapig

37-60 hónapig

	Megváltozott munkaképességű
	Minimálbér kétszereséig 13%-a
	Nincs korlát

	Kutatás-fejlesztés bérköltsége után
	A bérköltség 6,5%-a.
	Nincs korlát

	Kutatók foglalkoztatása
	Minimálbér kétszereséig 13%-a
	Nincs korlát

	Szakképző tanuló, duális képzésben résztvevő
	Különböző mértékű kedvezmények
	


3. Illeték
1.  Illetékmentes az egyenes ági rokonokon túl 2014-től a házastársak közötti ajándékozás, öröklés is. 2020. július 8-től a testvérek közti is.
2. A jóváhagyott osztalék későbbi elengedése illetékmentes 2014-től. 2021-től nem is bevétel az elengedőnél.
3. Nem kell illetéket fizetni a hitelezők által az adós javára elengedett összeg után.

4. Lakás vásárlás esetén az azt megelőző 5 évben eladott lakás értéke vonható le az illeték alapból.

5. A CSOK-kal vásárolt lakás megszerzése illetékmentes.
6, Új előírás 2026. január 1-jétől. Végelszámoláskor a tagi kölcsön elengedése illetékmentes, ha a cég törlésre kerül.
4.   Gépjármű adó – cégautó adó
1. 2021-től a NAV veti ki és szedi be a gépjármű adót. 2024-től évente egyszer, április 15-ig kell megfizetni! 2025-től infláció követő az adó összege.
2. A tartósbérletbe adott személygépkocsi után 2017-től a tulajdonos fizeti a cégautó adót.
3. Változatlanul, ha nem magánszemély a gépjármű tulajdonosa, akkor cégautó adót kell fizetni. Az adó havi mértéke 2026-tól:
	A cégautóadó havi mértéke
	 2026-ban
	 
	 

	1. Teljesítmény (kW)
	„0”–„4” környezetvédelmi
	„6”–„10” környezetvédelmi
	„5”; „14–15” környezetvédelmi

	0–50 
	38 500 forint
	20 000 forint
	17 500 forint

	51–90
	51 000 forint
	25 000 forint
	20 000 forint

	91–120
	76 000 forint
	51 000 forint
	25 000 forint

	120 felett
	101 000 forint
	76 000 forint
	51 000 forint


2026-tól a hibrid gépjárművek (5N, 5P kategória) után is fizetni kell!
5.   Számvitel
1. 2020-tól a 200,000 Ft alatti tárgyi eszközök beszerzési ára egy összegben elszámolható. 
2. A kötelező könyvvizsgálat nettó árbevételi értékhatára 300 millióról 600 millióra nőtt.
6. ÁFA ​
1. Az ÁFA általános kulcsa változatlanul 27%. 
2. Az alanyi ÁFA mentesség határa 20 millió forint 2026. január 1-től. 

3. Személygépkocsi bérbe vétele (nyílt végű pénzügyi lízing esetén is) a bérleti díj ÁFÁ-jának 50%-a levonható útnyilvántartás vezetése nélkül (útnyilvántartás vezetése esetén több is). 
4. Az új lakás értékesítésének 5%-os kulcsát 2030. december 31-ig lehet alkalmazni.
5.   A személygépkocsi értékesítése ÁFA mentes 2013. április 21-től minden esetben, ha a beszerző nem vonta, vagy vonhatta volna le az ÁFÁ-t amikor vásárolta a járművet. Gépjármű kereskedők speciális szabályok!
6. A folyamatosan nyújtott szolgáltatások esetében a teljesítés (ÁFA fizetés) időpontja változatlanul:

· a teljesítés időpontja a számla kiállításának kelte, ha a fizetési határidő megelőzi az időszak végét, amire vonatkozik a számla,

· a fizetési határidő, amennyiben a fizetési határidő az időszakot követi, de legkésőbb az időszakot követő 60. nap.
7.   A számlát a teljesítést követő 8 napon belül ki kell állítani.
8.   Ügyfeleinknek a devizában kiállított számlákon MNB árfolyamon kell feltüntetniük Ft-ban a    

felszámított ÁFÁ-t, ha a számla ÁFA köteles.
9. Online térben nyújtott kulturális, tudományos szolgáltatásoknál a teljesítés helye, ahol a vevő letelepedett.
10.   2020. július 1-től:

· Online, valós idejű adatszolgáltatást kell adniuk a számlázó programoknak a NAV felé minden kiállított számláról. A kézi számlák esetében is adatot kell szolgáltatni a számla kiállítását követő 2 napon belül, ha az ÁFA>500 ezer Ft, ez alatt 5 napon belül.
· A kimenő számlákon az adóalany vevő adószámát minden esetben fel kell tüntetni.

· Az összes bejövő, költségszámlákról is adatot kell szolgáltatni a NAV-nak adószámonként az ÁFA bevallásban, ÁFA összegtől függetlenül, 2025-től kerekítés nélkül.
11. 2021. január 1-től kell lejelenteni:

· a magánszemélyeknek kiállított számlákat (név és cím nélkül),
· a külföldieknek kiállított számlákat.
12. 2026. szeptember 1-től kell lejelenteni a nem pénztárgéppel kiállított nyugtákat 3 napon belül a NAV-nak.

7. Társasági adó
1. A társasági adó mértéke változatlanul 9 %.
2. A jövedelem minimum (a társaság összes bevételének 2%-a) alapját 2014-től növeli a tagi kölcsön adott évi növekedésének 50%-a.
3. Változatlanul elismert költség a filmalkotás és a látvány-csapatsport támogatása és e mellett az adóból is levonható. 2020-tól az adó előleg terhére tehető felajánlás annak 80%-ig, ami után 7,5% adó visszatérítés is jár. 
4. A korábbi években felhalmozott veszteség maximum az adott évi adózás előtti eredmény 50%-ig vonható le (az egyéb módosítók után maradó adóalaphoz képest). A 2015-től képződő veszteség 5 évig vihető tovább.
5. 2017. január 1-től a felvett hitel (pénzügyi lízing) kamata utáni adó kedvezmény 100 %.
6. A kizárólag magánszemély tulajdonú cégek adott évi új eszköz beszerzései összeghatár nélkül levonhatóak a társasági adó alapjából (a több év alatt elszámolható értékcsökkenési leíráson felül).Az eszközt 4 évig meg kell tartani!
8. KATA
1. 2022. szeptember 1-jétől kata alanya csakis főfoglalkozású egyéni vállalkozó lehet. 
2. Mindazoknak a kisvállalkozásnak, akik kifizetőtől szereznek bevételt, még a bevétel megszerzését megelőző napon megszűnik a kata alanyiságuk.

3. Változatlanul 50,000 Ft/hó közterhet kell fizetnie a főfoglalkozású vállalkozónak ami változatlanul csak 108,000 Ft a havi nyugdíjalapot jelent. A nyugdíjnál a szolgálati időbe minimálbér arányosan számítanak be a KATA-s évek, egyre kevesebb szolgálati idő gyűlik!
4. A tételes KATA felső határa 18 millió Ft, felette 40% adót kell fizetni.
9. Átalányadózás egyéni vállalkozóknak
1. Átalányadózó lehet az egyéni vállalkozó, ha bevétele 2026-ben időarányosan nem éri majd el a 38.736.000 Ft éves bevételt. (Amennyiben ezt meghaladja egész évben normál költség elszámolással kell az adót számítani.) 
2. Az elismert 40% költséghányad nő 2026. január 1-jétől 45 százalékra, 2027. január 1-jétől pedig 50 százalékra. A többi költséghányad változatlan maradt.
3. Főállású átalányadózóként a bevétel 55%-a után kell 15% SZJA-t fizetni. Ezen felül a minimálbér/garantált bérminimum összege után legalább 18,5% járulékot is fizetni kell és 13% szociális hozzájárulást (a 112,5%-os növelt alap megszűnt), ha nincs bevétel akkor is! Mellékállásban csak a tényleges bevétel 55% után kell fizetni ezeket az adókat 2026-ban. A nyugdíjas a bevétel 55%-a után csak SZJA-t fizet. 
4. 2023-tól negyedévente kell csak bevallást adni és befizetni az adókat, a negyedévet követő 12-ig.

5. 2026-ban 3,521,455 Ft bevétel SZJA mentes, nem kell időarányosítani.
6. Kiskereskedelemre és egyes tevékenységekre speciális szabályok vannak.
10. KIVA
1. A KIVA adó mértéke változatlanul 10%, ami kiváltja a társasági adót (ami 9%) és a bérek utáni szociális hozzájárulást (13%). Itt is érvényesíthetők a szociális hozzájárulás adó alap csökkentő kedvezményei (lsd. 2.12. pont).

2. Az adó alapja a bruttó bérek és a béren kívüli juttatások, a jóváhagyott osztalék és a tőkekivonás. További adóalap a pénztár növekménye bizonyos határ felett.

11. Helyi adó, innovációs járulék
1. 2% az iparűzési adó legnagyobb mértéke.
2. KIVA választásakor az iparűzési adó alapja a KIVA alap 1,2-szeresében is megállapítható.

3. A kisvállalkozó (25 millió bevételig) egyszerűsített iparűzésiadó-alapja az adóévi bevétele nagyságától függően sávosan differenciált lehet. Önkormányzatonként azonos nagyságú, tételes összeg. Az egyszerűsített adóalap 12 millió forint bevételig 2,5 millió forint,12 és 18 millió forint közötti bevételi sávban 6 millió forint, 18 és 25 millió forint bevétel között, illetve kiskereskedő átalányadózó esetében 120 millió forint bevételig pedig 8,5 millió forint lesz. A HIPA bevallásban kell jelölni a választást és évente egyszer május 31-ig kell fizetni.
12. Különadók

1. A pénzügyi vállalkozások 2026-ban is 6,5% különadót fizetnek, az adóévet megelőző 2. év kamat és a jutalék eredménye után. 

2. A korrigált adózás előtti eredmény alapján kell az extraprofit adóalapot meghatározni. 10%-ra nő az adó mértéke 2026-ban, a 2024 évi adatok alapján kell fizetni.
13. Adózás rendje

1. 2019-től a késedelmi pótlék mértéke jegybanki alapkamat + 5%-ra nőtt. Kockázatos adózóknál ennek 150%-a.

2. A vállalkozások külföldön vezetett bankszámláit be kell jelenteni a NAV-hoz.
3. A nem KATA-s egyéni vállalkozók adóbevallási határideje május 20.
4. A NAV a hivatalos iratokat elektronikusan kézbesíti a vállalkozás Cégkapus tárhelyére. Az ismételt kézbesítéstől számított 5. napon kézbesítettnek kell tekinteni. 30 nap után a levelek törlésre kerülnek, ha nem helyezik őket tartós tárba. Kérjük folyamatosan nézzék Cégkapus tárhelyüket! 
5. A NAV honlapon célszerű legalább havonta ellenőrizni a saját és a partnerek adószámát. A törölt adószámú adózók számlájának ÁFÁ-ja nem vonható le és nem számolható el költségként a számlájuk!
6. Az 1,5 millió Ft-ot meghaladó cégek közti készpénzes kifizetés esetén a kifizetést teljesítő és az elfogadó is 20% mulasztási bírsággal sújtható az 1,5 millió Ft feletti részre!

7. A kapcsolt vállalkozásoknak történő 1 millió Ft feletti készpénz kifizetést kell bejelenteni a NAV-nak.

8. Kizárólag a NAV által képzett EKAER szám birtokában lehet útdíj köteles járművel az Európai Unióból behozni ill. oda kivinni terméket ill. belföldön nem végfelhasználó részére első adóköteles termékértékesítéshez fuvarozást végezni. Kockázatos termékek esetében minden gépjárműnek kell EKAER szám. Ezt részben kiváltotta 2021-től a BIREG.
9. Az új munkavállalókat változatlanul a munkába lépést megelőző napon be kell jelenteni. 
10. A mulasztási bírság általános mértéke 1 millió forintra nőtt, a transzferár nyilvántartás hiányosságai miatt szerződésenként 5 millióra nőtt az ismételhető bírság. A társasági adó bevallásban adatokat kell szolgáltatni a transzferár adatokról.

11. Adóperek eseten új, korábban ismert bizonyíték legkésőbb csak a NAV jegyzőkönyvre észrevételként terjeszthető elő, a határozat után, bírósági eljárásban már nem.
A személyi jövedelemadó bevallást már nem készítheti el a munkáltató. Azon ügyfeleinknél, ahol bérszámfejtést végzünk mindenkinek az önadózásra vonatkozó igazolást adunk ki 2026. januárjában és amennyiben a munkavállalók kérik, hogy készítsük el helyettük az adóbevallásukat - és az erre vonatkozó adataikat április 20-ig elküldik részünkre - külön díjazás nélkül segítünk elkészíteni azt. A NAV az Ügyfélkapuval rendelkező magánszemélyeknek bevallás javaslatot küld, aminek a jóváhagyásával a bevallási kötelezettségüket teljesíthetik. Ennek átnézésében is segítünk, ha igénylik!
Tájékoztatónk általános jellegű és csak a főbb változásokat emeli ki! Amennyiben további  

 kérdései vannak kérem keressen minket.
Budapest, 2025. december 15.       

